ÖKO-KLUB

A szakkör olyan diákot, tanárt és akár szülőt is szeretettel vár, aki mer felelősen gondolkodni és tenni a fenntarthatóbban működő világunkért elsősorban szűkebb környezetünkben, de tágabban is akár. A szakköri alkalmak során a gyakorlati megoldások mellett egy kis elméleti háttérrel is foglalkozunk (a frissen elkészült Zöld Könyv nyomán), beszélgetünk, megosztjuk az olvasottakat egymással, akciókat eszelünk ki. A klubban a résztvevőkkel közösen tervezzük meg a programokat és szervezzük és valósítjuk meg az ötleteinket. A szakkör évi tevékenységi listáján szerepel a bevált programok frissítése, ilyen az újrahasznosítást előtérbe helyező gardróbvásár, a házi készítésű tisztálkodási szerek és tejtermékek előállítása, és szeretnénk a klubtagokkal sok-sok újabb ötletet is megvalósítani, pl. a medvehagyma túrát, tájékoztatni az iskolai közösséget az odafigyelőbb és tudatosabb életvezetésre változatos rendezvényekkel és bármi egyéb, ami eszünkbe jut. Ez a szakkör közös gondolkodásra hív és bátorít mindenkit, hogy kutasson, ötleteljen, javasoljon a fenntarhatóbb létért. A téma e tanévtől akkreditált projektérettségi témaként is szerepel, így akár válaszható tantárgyként is lehet a szakkörre gondolni.

A szakköri alkalmak megegyezés szerinti időpontban lesznek. Heti 2x45 perc, de egyes programok, akciók esetén tömbösítve dupla órában.